ߝߊ߲ߕߊ߬ ߞߙߎ߬ߡߊ

ߝߊ߲ߕߊ߬ ߞߙߎ߬ߡߊ߫ (ߓߋ߬ߓߋ ߛߏߘߌߦߊ߫) ߕߘߍ߬ ߦߋ߫ ߖߌ߬ߣߍ߫ ߓߙߊߘߐߦߟߊ߫ ߖߌ߬ߦߊ߬ߖߟߎ߬ߦߊ߬ߟߊ ߘߏ߫ ߟߋ߬ ߘߌ߫ ߡߍ߲ ߕߘߍ߬ ߦߋ߫ ߓߊ߯ߙߊ߫ ߟߊ߫ ߓߍ߲߬ߛߏ ߛߏߘߌߦߊ߫ ߘߐ߫. ߊ߬ ߕߘߍ߬ ߘߴߏ߬ ߟߎ߫ ߟߊ߫ ߖߌ߬ߦߊ߬ߖߟߎ߫ ߝߟߐߡߊ ߘߏ߫ ߟߎ߫ ߘߐ߫ ߡߍ߲ ߠߎ߬ ߞߊ߬ ߛߘߊߞߘߎ߬ߛߘߊ ߛߐ߬ߘߐ߲߫ ߝߘߊ߬ߝߌ߬ߣߊ߫ ߕߟߋ߬ߓߋ ߡߊ߲߬ߘߋ߲߫߸ ߦߏ߫ ߓߟߌ ߣߌ߫ ߓߋ߬ߓߋ߸ ߓߊ߲߬ߞߊߟߌ ߓߍ߲߬ߜ߭ߊߛߌ߫߸ ߊ߬ ߣߌ߫ ߘߏ߫ ߜߘߍ߫ ߟߎ߫. ߞߏ߬ߣߵߊ߬ ߕߎߣߎ߲߫ ߘߊ߫ ߟߵߏ߬ ߞߏ ߘߊߞߘߐ߫ ߕߋ߲߬ ߖߋߥߎ߲߫߸ ߊ߬ ߘߌ߫ ߞߍ߫ ߘߊߞߎ߲߫ ߜߘߍ߫ ߟߎ߫ ߟߋ߬ ߘߊߞߘߐ߫ ߕߊ߲߬߸ ߡߍ߲ ߠߎ߬ ߡߊߟߐ߲ߣߍ߲߫ ߕߍ߫ߖߌ߬ߣߍ߫ ߓߙߊߘߐߦߟߊ߫ ߝߟߐ ߟߎ߬ ߘߏ߫ ߟߋ߬ ߦߴߊ߬ ߘߌ߫߸ ߡߍ߲ ߡߊߟߐ߲߫ ߘߴߊ߬ ߟߐ߬ߘߎ߮ ߞߏߛߐ߲߬. 

 ߞߊ߬ߙߊ߲ 
ߓߋ߬ߓߋ ߞߊ߬ ߞߊ߬ߙߊ߲ ߞߍ߫ ߞߐߣߊߞߙߌ߫ ߟߋ߬. ߣߌ߫ ߡߐ߰ ߘߌ߫ ߟߴߊ߬ ߘߍ߬ߢߐ߲߰ߞߍ߫ ߓߎߓߊ߬ ߟߊ߫ ߞߎߡߊ ߟߊ߫߸ ߏ߬ ߞߵߊ߬ ߦߌ߬ߘߊ߬ ߞߴߊ߬ߟߋ ߞߊ߬ ߝߊ߲ߕߊ߬ ߞߙߏ߬ߡߊ ߟߐ߲߫ ߟߌ߬ߛߋ߫ ߛߟߏ߬ߡߊ߯ߣߊ߫ ߞߊ߲ߕߍ߫ (ߘߐ߲ߞߊ߬) ߟߋ߬ ߟߊ߫߸ ߏ߬ ߞߵߊ߬ ߕߘߍ߬ ߊ߬ߟߋ ߕߘߍ߬ ߦߋ߫ ߞߊ߬ߙߊ߲߬ߓߏ߲ ߇߲ ߠߊ߫߸ ߓߋ߬ߓߋ ߕߘߍ߬ ߦߋ߫ ߉߲ ߥߟߊ߫ ߁߀߲ ߠߊ߫. ߝߐߟߌ ߏ߬ ߘߐ߫ ߞߏ߫ ߊ߬ ߕߘߍ߬ ߦߋ߫ ߤߊߞߟߌߡߊ ߣߌ߫ ߤߊߞߟߌ߫ ߘߌߡߊ߲ ߠߋ߬ ߘߌ߫ ߞߊ߬ߙߊ߲ߕߊ ߟߊ߫. ߁߉߉߀ ߟߋ߬ ߟߊ߫ ߛߊ߫߸ ߊ߬ ߞߊ߬ ߞߊ߬ߙߊ߲ ߠߊߟߐ߬ ߞߊ߬ ߥߊ߫ ߖߌ߬ߦߊ߬ߖߟߎ߬ ߟߊ߬ߓߐ߫ ߦߌߟߊ ߘߐ߫ ߓߋ߬ߓߋ߫ ߛߏߘߌߦߊ߫ ߟߌ߬ߤߟߊ ߞߐ ߣߌ߲߬ ߠߊ߫߸ ߞߊ߬ ߓߍ߲߬ ߓߊ߯ߙߊ߫ ߞߏ ߡߊ߬ . 

 ߘߊߞߎ߲ ߠߎ߬ 
ߓߍ߲߬ߛߏ߬ ߛߏߘߌߦߊ߫ ߥߟߌ߬ߣߍ߲ ߓߊ߯ߙߟߊ߫ ߢߣߊߡߊ߫ ߢߌߣߌ߲ ߠߎ߬ ߟߊ߫ ߡߍ߲ ߠߎ߬ ߘߌ߫ ߛߴߊ߬ߟߎ߫ ߟߊ߫ ߓߊ߯ߙߊ ߟߎ߬ ߞߍ߫ ߟߴߊ߬ ߢߊ ߡߊ߬߸ ߓߋ߬ߓߋ ߛߏߘߌߦߊ߫ ߕߘߍ߬ ߘߴߏ߬ ߟߋ ߘߐ߫. ߓߋ߬ߓߋ ߕߘߍ߬ߣߍ߲߬ ߘߌ߫ ߞߴߊ߬ߟߎ߫ ߟߊ߫ ߖߌ߬ߦߊ߬ߖߟߎ ߛߌߦߊߡߊ߲߫ ߘߐ߫߸ ߒ߬ߞߊ߬ ߓߟߌ ߣߌ߫ ߓߋ߬ߓߋ ߟߋ߬ ߞߊ߬ ߛߊ߲ߡߊߦߋߙߋ߲߫߸ ߊ߬ߟߋ ߟߋ߬ ߝߣߊ߫ ߞߍ߫ ߘߴߏ߬ ߣߊ߲߬ߞߌ߲ ߘߌ߫: 

 ߓߟߌ ߣߌ߫ ߓߋ߬ߓߋ: ߖߌ߬ߦߊ߬ߖߟߎ ߏ߬ ߞߎߡߊ߫ ߘߊ߫ ߟߎߕߌ߮ ߟߊ߫ ߟߐ߲߬ߛߋ߲߬ߘߐ ߟߋ߬ ߞߊ߲߬߸ ߡߏ߬ߛߏ ߟߎ߬ ߦߴߊ߬ߟߎ߫ ߘߋ߲ߡߛߏ ߟߎ߬ ߟߊߓߐ߫ ߟߊ߫ ߟߎ ߡߊ߬ ߢߊ ߡߍ߲ ߡߊ߬߸ ߕߎ߬ߓߊ߬ߓߎ߬ߟߊ߫ ߕߊ߰ߟߊ ߟߎ߬ ߟߊ߫ ߝߘߎ ߞߐߝߟߌ߸ ߔߏ߰ߕߌ߬ߣߍ߲ ߠߎ߬ ߟߊ߫ ߞߣߐߕߊ ߦߴߊ߬ߟߎ߫ ߓߌ߬ߟߊ߬ ߟߊ߫ ߞߣߐ߬ߘߐ߬ߝߟߌ ߡߍ߲ ߘߐ߫߸ ߊ߬ߟߎ߫ ߘߎ߬ߢߐ߬ ߡߛߏ߬ ߦߟߌߟߊߕߍ߰ߣߍ߲ ߠߎ߬ ߦߴߊ߬ߟߎ߫ ߟߐ߬ ߟߴߊ߬ߟߎ߫ ߘߋ߲ ߠߎ߬ ߟߊߝߟߌ߬ ߟߊ߫ ߢߊ ߡߍ߲ ߡߊ߬; ߊ߬ ߣߌ߫ ߘߋ߲߫ ߠߊߝߟߌ ߏ߬ ߦߋ߫ ߡߊ߲߬ߕߙߐ ߡߍ߲ ߠߊߛߋ߫ ߟߊ߫ ߘߋ߲߫ ߠߊߝߟߌߟߊ ߏ߬ ߟߎ߫ ߞߊ߲߫.
 ߖߌ߬ߦߊ߬ߖߟߎ ߏ߬ ߞߊ߬ ߛߘߊߞߘߎ߬ߛߘߊ ߟߋ߬ ߛߐ߬ߘߐ߲߬ ߡߊ߲߬ߘߋ߲߬ ߖߡߊߣߊ ߟߎ߬ ߘߐ߫߸ ߤߊ߲߯ ߓߌ߬ ߸ ߊ߬ ߛߐ߲ ߦߋ߫ ߡߐ߱ ߟߎ߬ ߘߐ߫. ߓߋ߬ߓߋ ߕߘߍ߬ߣߍ߲߬ ߘߌ߫ ߞߍ߫ ߖߌ߬ߦߊ߬ߖߟߎ߬ ߜߘߍ߫ ߟߎ߫ ߘߐ߫߸ ߡߍ߲ ߠߎ߬ ߕߘߍ߫ ߒߠߋ ߤߊߞߟߌ ߟߊ߫ ߕߊ߲߫. ߓߋ߬ߓߋ ߛߏߘߌߦߊ ߕߏ߫ ߘߴߏ߬ ߟߋ ߘߐ߫ ߞߊ߬ ߕߎߣߎ߲߫ ߖߊ߬ߡߊ ߡߊ߬ ߖߋߥߎ߲߫.

 ߞߐ߯ߟߊ߫ ߓߊ߯ߙߊ ߟߎ߬ 
ߝߊ߲ߕߊ߬ ߞߙߎ߬ߡߊ ߕߎߣߎ߲ ߖߊ߬ߡߊ ߡߊ߬߸ ߊ߬ ߥߊߣߍ߲߫ ߘߌ߫ ߞߍ߫ ߕߎ߬ߓߊ߬ߓߎ߬ߘߎ߯ ߟߋ߬߸ ߒ ߕߴߛߋ߫ ߡߍ߲ ߖߡߊ߬ߣߊ߬ ߞߋߟߋ߲߫ ߝߐ߫ ߟߊ߫. ߓߋ߬ߓߋ ߘߌ߫ ߞߍ߫ ߞߋ߬ߡߎ߲߬ (ߛߊ߬ߙߌ߬ߓߏ߲߬) ߖߎߟߦߊ ߟߋ߬ ߟߊ߫ ߕߊ߲߬߸ ߞߵߊ߬ ߡߎ߬ߛߊ߬ߞߊ ߟߎ߫ ߛߐ߬ߘߐ߲߫. 

 ߦߟߌߡߊߛߙߋ ߟߎ߬ 
ߦߌߟߡߊ:ߓߍ߲߬ߛߏ ߛߏߘߌߦߊ߫
ߦߌߟߡߊ:ߓߟߌ ߣߌ߫ ߓߋ߬ߓߋ
ߦߌߟߡߊ:ߖߌ߬ߦߊ߬ߝߟߍ߬ߦߊ߬ߟߊ
ߦߌߟߡߊ:ߖߌ߬ߦߊ߬ߖߟߎ߬ߦߊ߬ߟߊ
ߦߌߟߡߊ:ߞߎ߬ߛߊ߲߬ߧߊ